المغرب والمغربيات بصفة خاصة كيتعرضو لاهانة كبيرة بزاف بزاف من المملكة العربية السعودية. هاد الدولة اللي ظاهريا كيكولو عليها شقيقة واحسن ما تكون لا شقيقة لا نصف شقيقة، حسب مصادر مطلعة ل”كود” “شادة بزافت المغربيات بطريقة غير قانونية”. حسب مصادر مطلعة ل”كود” فان الامر يتجاوز 50 مغربية كلهم كيعيشو نفس الحالة تقريبا. مشاو للسعودية للخدمة ولا للعمرة. اي بالقانون ولصقات ليهم بوليس الاخلاق اللي كيمثل التخلف في ابشع اشكاله تهم مختلفة. الخطير فهاد الشي هو ان بعض الفتيات مسكينات تشدو ودوزو وقتهم وما خرجوش” تضيف مصادر “كود”. دابا هاد القضية اللي فراس الخارجية يعني الدولة المغربية ساكتة عليها وقابلة الذل لراسها، خاص المجتمع كلو يدافع عليها يشوه هاد النظام اللي كيهين المرأة المغربية. اللي ديما ملصق فيها تهمة. مزيان يكون تحرك كبير ومن طنجة اللي فيها ملك السعودية جاي يدوز عطلة. خاص المغربيات يرجعو وخاص هاد الدولة توقف حكرتها على كل المغربيات بدون استثناء 
انفراد. خاص تعبئة وطنية ضد السعودية. اكثر من 50 مغربية شادينها فالسعودية بلا موجب قانون: طيحو عليهم الباطل هادوك المتخلفين ديال الامر بالمعروف وحنا ساكتين